Predkladacia správa

Návrh Akčného plánu politiky mládeže na roky 2010 - 2011, ktorý vyplýva z Kľúčových oblastí a akčných plánov štátnej politiky vo vzťahu k deťom a mládeži v SR na roky 2008 - 2013 sa predkladá na rokovanie vlády Slovenskej republiky v súlade s bodom B.3 uznesenia vlády SR č. 184 z 26. marca 2008.       
      Materiál obsahuje predložené návrhy  a úlohy na roky 2010 – 2011, ktoré sú v súlade s prioritnými témami v politike detí a mládeže. Pri stanovení priorít na roky 2010 -2011 boli zohľadnené aktuálne otázky politiky mládeže v SR, ako aj priority Rady Európy a EÚ v oblasti politiky mládeže.  
       Úlohy vyplývajúce z Kľúčových oblastí a akčných plánov štátnej politiky vo vzťahu k deťom a mládeži v SR na roky 2008 - 2013 boli rozpracované na úrovni jednotlivých gestorských rezortov, ale aj na úrovni vyšších územných celkov a Rady mládeže Slovenska. Orientačné finančné krytie úloh, ktoré  gestori v jednotlivých kľúčových oblastiach navrhujú, je zabezpečované z kapitol príslušných rezortov, finančných prostriedkov samospráv a organizácií alebo získaných grantov. 
Akčný plán politiky mládeže na roky 2010 - 2011 vychádza z priorít jednotlivých rezortov v oblasti politiky mládeže, resp. je pokračovaním úspešných úloh z predchádzajúcich rokov. Okrem úloh vychádzajúcich z Kľúčových oblastí a akčných plánov štátnej politiky vo vzťahu k deťom a mládeži v SR na roky 2008 – 2013, sú v ňom zapracované aktuálne úlohy politiky mládeže, ktoré vychádzajú z viacerých rezolúcii Rady EÚ pre vzdelávanie, mládež a kultúru a z dokumentov Rady Európy v oblasti politiky mládeže.  
         Predkladaný materiál nebude mať zvýšený finančný, ekonomický, environmentálny vplyv a ani vplyv na zamestnanosť, podnikateľské prostredie a informatizáciu spoločnosti.
         Materiál prešiel medzirezortným pripomienkovým konaním a na rokovanie vlády SR sa predkladá bez rozporov.